Heliose näos on ilmselged viited, et tema vanaema või -isa on olnud pärsia kass. Sellest räägib nii lame nägu, veidi lössis nina, aga eriti  tüüpiline on tema näugumine, mida pildile just panna ei saa. Kuna ema rollis ei avaldu kassi iseloom hästi, siis järeldusi tema kohta on vara teha, kuid juba praegu on selge, et tegemist on uudishimuliku ja mängualdis tegelasega, kes inimest ei karda. Maias on ta ka ja vorstitükk läheb inimese suhu Heliose pahameelse näugumise saatel ning pala liikumist suu juurde jälgivad äärmiselt nördinud kassisilmad.